Rozsudok Okresného súdu Spišská Nová Ves sp. zn. 2T/20/2025 z 11. 3. 2026
Rozsudok Okresného súdu Spišská Nová Ves z 11. marca 2026, sp. zn. 2T/20/2025, ECLI:SK:OSSN:2026:7625010087.2
Súd: Okresný súd Spišská Nová Ves
Spisová značka: 2T/20/2025
ECLI: ECLI:SK:OSSN:2026:7625010087.2
Dátum vydania: 11. 3. 2026
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 2T/20/2025 7625010087 11. 03. 2026 JUDr. Monika Kráľová ECLI:SK:OSSN:2026:7625010087.2
ROZSUDOK V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Monikou Kráľovou na hlavnom pojednávaní konanom dňa 11. marca 2026 takto rozhodol: Obžalovaní : 1/ A. B., nar. XX.XX.XXXX v C., trvale bytom D. E. F., doručovacia adresa: D. E. F. XXX, 2/ G. B., nar. XX.XX.XXXX v H., trvale bytom D. E. F. XXX, uznávajú
sa
za
v i n n ý ch, ž e
v presne nezistenom období od mesiaca január 2023 najneskôr do mesiaca október 2023 v obci D. E. F., okr. I., po predchádzajúcej vzájomnej dohode, zneužívajúc sociálnu a finančnú tieseň ľudí prevažne z rómskej komunity poskytovali pôžičky v rôznych nominálnych sumách, ktorých poskytnutie podmieňovali plnením neprimeraných mesačných úrokov z požičanej sumy dosahujúcich dvojnásobok požičanej sumy, pričom pohľadávky si vymáhali a preberali na rôznych miestach v obci D. E. F., čím na úrokoch vybrali najmenej od poškodených - D. B. z požičanej sumy 300 ,- € naviac sumu vo výške 250,€, J. B. z požičanej sumy 350,-€ naviac sumu vo výške 370,-€, G. B. z požičanej sumy 500,-€ naviac sumu vo výške 600,-€, K. J. z požičanej sumy 500,-€ naviac sumu vo výške 500,-€, E. L. z požičanej sumy 1.000,-€ naviac sumu vo výške 1.000,-€, H. M. z požičanej sumy 500,-€ naviac sumu vo výške 250,- € a N. O. z požičanej sumy 500,-€ naviac sumu vo výške 250,-€, čím takto od poškodených vybrali spolu sumu najmenej vo výške 3.220,-€, teda spoločným konaním zneužívajúc niečiu tieseň dali sebe poskytnúť plnenie, ktorého hodnota je k hodnote vzájomného plnenia v hrubom nepomere a čin spáchali závažnejším spôsobom konania – po dlhší čas a na viacerých osobách, č í m
s p á ch a l i
zločin úžery podľa § 235 ods. 1, ods. 4 písmeno b) Tr. zákona s poukazom na § 138 písm. b), písm. j) Tr. zákona spáchaný v spolupáchateľstve podľa § 20 Tr. zákona v znení účinnom od 6.8.2024 a za
to
im
ukladá
1/ obžalovaný A. B. : Podľa § 235 ods. 4 Tr. zákona s použitím § 38 ods. 2 Tr. zákona, § 42 ods. 1 Tr. zákona podľa zásad uvedených v § 41 ods. 2 Tr. zákona súhrnný trest odňatia slobody v trvaní 36 (tridsaťšesť) mesiacov.
Podľa § 48 ods. 2 písm. a) Tr. zákona na výkon trestu odňatia slobody sa zaraďuje do ústavu na výkon trestu s minimálnym stupňom stráženia. Podľa § 42 ods. 2 Tr. zákona zrušuje výrok o treste z rozsudku Okresného súdu Spišská Nová Ves sp. zn. 2T/21/2024 zo dňa 17.10.2024 v spojení s uznesením Krajského súdu v Košiciach sp. zn. 7To/118/2024 zo dňa 3.12.2025, ktorým mu bol uložený trest odňatia slobody v trvaní 24 (dvadsaťštyri) mesiacov so zaradením na jeho výkon do ústavu na výkon trestu s minimálnym stupňom stráženia, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. 2/ obžalovaná G. B. : Podľa § 235 ods. 4 Tr. zákona s použitím § 38 ods. 2 Tr. zákona a § 39 ods. 5 Tr. zákona trest odňatia slobody v trvaní 16 (šestnásť) mesiacov. Podľa § 49 ods. 1 písm. a) Tr. zákona výkon trestu jej podmienečne odkladá a podľa zákona určuje skúšobnú dobu v trvaní 30 (tridsať) mesiacov.
§ 50 ods. 1 Tr.
Podľa § 287 ods. 1 Tr. poriadku sú obaja obžalovaní povinní spoločne a nerozdielne uhradiť poškodenému J. B., nar. X.XX.XXXX, trvale bytom D. E. F. XXX škodu vo výške 370,- €, poškodenému G. B., nar. XX.X.XXXX, trvale bytom D. E. F. XXX škodu vo výške 100,-€, poškodenej E. L., nar. XX.X.XXXX, trvale bytom D. E. F. XXX škodu vo výške 1.000,- €, poškodenému H. M., nar. X.XX.XXXX, trvale bytom D. E. F. XX škodu vo výške 250,-€, poškodenej N. O., nar. XX.XX.XXXX, trvale bytom D. E. F. XX škodu vo výške 250,- €. Podľa § 288 ods. 1 Tr. poriadku poškodenú K. J., nar. X.X.XXXX, trvale bytom D. E. F. XXX odkazuje s nárokom na náhradu škody na civilný proces.
Podľa § 172 ods. 2 Tr. poriadku rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na Okresný súd Spišská Nová Ves. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje, a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2026:7625010087.2 (dáta aktuálne k 12. 11. 2026). Záväzné je znenie zverejnené súdom.




